《赋韩叔夏雪斋》
宋代·胡寅

君不见齐王筑宫夸孟子，瑶殿珠阶千柱启。
只知歌舞暖娥眉，君未能贤宁乐此。
又不见玉局文章万丈光，七年忍冻吟黄冈。
忽骑白凤凌天去，江上空余一草堂。
不如衡山乐谷藏春风，明窗小阁地炉红。
物自涅缁分净秽，我方瀌晛阅穷通。
夜惊山竹珊瑚折，起爱溪松蒙晓月。
蹇驴乌帽去相寻，可但子猷清兴发。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。